open-index/open-wikipedia-markdown huggingface dataset:
Kvartsittskifer

**Kvartsittskifer** er en metamorf bergart. Kvartsittskifer er lagdelt og har kløvegenskaper i liggeplanet. (milli- til centimeter tykke flak).

Den består av lagvise mineraler. Hovedmaterialet er kvarts. Men også noe glimmer, feltspat, jernoksid og andre mineraler. Glimmer er dannet av mørk biotitt, paragonitt og lys muskovitt.

Bergarten kvartsitt inneholder lite eller mangler glimmer. Den er derfor ikke lagdelt som kvartsittskiferen.

## Dannelse
Kvartsittskifer er dannet ved avsetning (sedimentering) av sand, på bunnen av elver, vann (innsjøer eller hav) fra kambro til silur perioden.

Leiren er avsatt i intervaller eller sykluser, derfor er skifer lagdelt. Senere er disse brakt ned i jordskorpen. Ved høy temperatur på omtrent 600&nbsp;°C og trykk opptil 5&nbsp;kB, har sedimentlagene blitt omdannet (metamorfose) fra leire til skifer.

Graden av omdanning (metamorfose) fra leire gir ulike kvaliteter av skifer. Leirskifer er ikke omdannet og er en ganske myk skifer. Fyllitt er hardere og mer omdannet, mens glimmerskifer og kvartsittskifer er hardest og de mest omdannede.

## Norske kvartsittskifer brudd
Den er vanlig i langs den kalidoniske foldingsaksen, som strekker seg fra sørvest i Rogaland og nordover langs hele Norge.

Denne listen er mangelfull.

* Alta – brukes ute og inne som takstein, fasader, gulv, heller, trapper, murstein, utsmykninger og bygningsdetaljer. Den har handelsnavnet *[[altaskifer]]* og er en litt sølvskinnende grå skifer med ru homogen overflatestruktur.
* Nordreisa – 
* Kvænangen – 
* Hattfjelldal – 
* Snåsa – brukes ute og inne som takstein, fasader, gulv, heller, trapper, murstein, utsmykninger og bygningsdetaljer. Den har handelsnavnet *Snåsa-skifer* og er en grå skifer (lys gråhvite og mørk grålige sjateringer), med ru homogen overflatestruktur.
* Oppdal – brukes ute og inne som fasader, gulv, heller, trapper, murstein, utsmykninger og bygningsdetaljer. Det er flere kvaliteter og de har ulike handelsnavn
** *Oppdal-skifer* – en litt sølvskinnende grå skifer med ru homogen overflatestruktur.
** *Oppdal-skifer, mørk* – en grå skifer med noe grov homogen overflatestruktur.
** *Oppdal-skifer, lys* – en lys grå skifer med fin homogen overflatestruktur.
** *Oppdal-skifer, Golan* – en noe lys grå skifer med svarte prikker, den har en middels grov homogen overflatestruktur.
* Stjørdal – 
* Dovre – 
* Jondal – brukes ute og inne som takstein, fasader, gulv, heller, trapper, murstein, stabbestein, portstein, monumentstein, utsmykninger og bygningsdetaljer. Den har handelsnavnet *Hardanger-skifer* og er tidlegare nevnt som *Helleurda på Solesnes*. Dette er det eldste skiferbruddet i Norge i drift frå år 1421 og Håkonshallen i Bergen er bygd med murstein frå Helleurda.
* Voss – brukes ute og inne som takstein, fasader, gulv, heller, trapper, murstein, utsmykninger og bygningsdetaljer. Den har handelsnavnet *Voss-skifer* og er en gråsvart skifer med ru overflatestruktur.
Jaipur

**Jaipur** (hindi: जयपुर, urdu: جے پور) er hovedstad og største by i delstaten Rajasthan i India. Byen har 2&nbsp;700&nbsp;000 innbyggere (estimat 2003). Den ligger 300 kilometer sydvest for Delhi og 200 kilometer vest for Agra. 

Jaipur er en industriby med metaller, tekstiler, smykker og kjemiske produkter som viktige produkter. Byen er et kultursentrum med universitet, teater, kinoer og museer og er et trafikknutepunkt for vei og jernbane. Byen har flyplass. I omegnen finnes bergverk og landbruk.

Byen ble grunnlagt 17. november 1727 av maharaja Jai Singh II. Den er således en av Rajasthans yngre byer. Den er kjent som den rosa by. Dette skyldes den rosa fargen som er benyttet på bygninger i gamlebyen.

Jaipur ble i 2019 satt på Unescos verdensarvliste.

## Referanser


## Eksterne lenker
*
Santos Futebol Clube

**Santos Futebol Clube**, oftest omtalt i kortformen **Santos**, er en fotballklubb fra havnebyen Santos i Brasil, stiftet 14. april 1912. Pele spilte for klubben i mange år og bidro sterkt til at laget ble en kvalitetsklubb. I starten av 2010-årene var Neymar den største profilen. Neymar ble solgt til den spanske klubben FC Barcelona i mai 2013. Klubben spiller i helhvite drakter. Hjemmebanen heter *Vila Belmiro*, og tar 20&nbsp;120 tilskuere.

Santos spiller for tiden i Série A, Brasils øverste serie. Klubben har blant annet vunnet Série A to ganger (2002 og 2004), São Paulo-mesterskapet 16 ganger og Copa Libertadores tre ganger. Storhetstiden var på 60-tallet, da Pele spilte for klubben. De to første Copa Libertadores-titlene kom på denne tiden (1962 og 1963; den siste kom i 2011). I tillegg ble São Paulo delstatsmester 8 av 10 ganger mellom 1960 og 1969.

## Spillerstall
20. april 2021

### Utlånte spillere

## Kjente spillere
* Neymar
* Carlos Alberto
* Clodoaldo
* Gilmar
* Mauro
* Pelé
* Robinho
* Sócrates
* Ricardinho
* Giovanni
* Paulo «Ganso» Henrique
* Gabigol

## Referanser


## Eksterne lenker
*
Håkøybotn

**Håkøybotn** er ei bukt i Tromsø kommune i Troms fylke. Den ligger sør på Kvaløya og strekker seg fra Håkøybrua til Marisletta, og kan deles inn i Nordbotn og Sørbotn.

Landskapet rundt Håkøybotn består stort sett av skogkledte fjordsider med jordbruk og boligbebyggelse, unntatt ved de flate og stort sett uberørte myrområdene ved den sørlige delen av Sørbotn.

Fylkesvei 858 går sørfra langs Kvaløysida av Håkøybotn til Eidkjosen, hvor den møter fylkesvei 862, som fortsetter til Sandnessundbrua og Tromsøya.

Det tyske slagskipet «Tirpitz» ble den 12. november 1944 senket mellom Håkøybotn og Håkøya av britiske bombefly, og i alt 971 tyske marinesoldatar mistet livet.

Navnet Håkøybotn brukes også om bebyggelsen i den innerste delen av Sørbotn, som består av en blanding av eldre gårdsbruk og eneboligfelt fra 1980-tallet.

## Eksterne lenker
* Holemark Gård i Håkøybotn
The New York Times International Edition

***The New York Times International Edition***, tidligere ***International Herald Tribune***  og ***The International New York Times***, er en amerikansk avis som utgis av The New York Times Company og selges hver dag. Avisen ble grunnlagt i 1887.

I februar 2013 ble det kjent at eierne planla å endre navn på avisen til *The International New York Times*. I oktober 2016 ble navnet endret til *The New York Times International Edition*.

## Referanser


## Eksterne lenker
*
Veiviseren

***Veiviseren*** (nordsamisk originaltittel: *Ofelaš*) er en norsk-samisk actiondrama og eventyrfilm fra 1987 regissert av Nils Gaup. *Veiviseren* var den første samiskspråklige spillefilmen. Nils Gaup var inspirert av samiske sagn der russer-tsjuder eller karel-tsjuder ved list overvinnes av en samisk veiviser. Mye tyder på at bakgrunnen for sagnene er karelske røvetokter mot samene på 1100- og 1200-tallet. 

Den ble tildelt Amandaprisen for beste film og Sølvklumpen i 1988. Filmen var den første norske filmen som ble nominert til Oscar for beste fremmedspråklige film siden *[[Ni liv (film)|Ni liv]]* i 1957, og Nils Gaup ble nominert til Den europeiske filmprisen i klassen Beste Young Film for filmen. 

*Veiviseren* er en av de største filmsuksessene i nyere norsk film.

## Handling
Unggutten Aigin kommer hjem fra jakt, og ser familien sin bli drept av tsjudene. Han blir oppdaget, og det blir et kappløp hvor han kommer seg unna ved å stå på den ene skien han fikk med seg. Han kommer frem til de andre samene og kan fortelle om tragedien. Aigin ønsker å møte tsjudene med våpenmakt og ikke flykte sammen med de øvrige mot kysten. Fangstfolkets vismann, Raste, sier at Aigin da selv blir en tsjude: «Du slipper ikke bort fra helheten, men du kan glemme at du er knyttet til den, og da blir du en tsjude.» Raste ber ham innstendig om å dra sammen med de andre.

Aigin og tre andre jegere trosser rådene og drar mot tsjudene for å legge seg i bakhold. Men de blir overrumplet av tsjudeflokken, og alle unntatt Aigin blir drept. Raste, som har bivånet det hele, griper inn og prøver å avlede, slik at Aigin kan komme seg unna. Han blir imidlertid så brutalt behandlet at Aigin dukker frem fra gjemmestedet. Han tilbyr seg å være tsjudenes veiviser for å redde Raste. Men rett etter at Aigin og de fleste tsjudene er ute av syne, blir Raste likevel drept.

Aigin velger en krevende vei, slik at tsjudene finner ut at de må gå i taulag. Aigin, som går først, kommer seg til slutt ut av tauet og prøver å stikke fra de andre. Det blir et farlig kappløp som ender  med at de fremste blir hengende utenfor skrenten. Flere av tsjudene  kutter tauet for å berge seg selv, slik at de som henger under dem faller i avgrunnen. Men alle tsjudene forulykker etter hvert, og Aigin har dermed reddet samene fra inntrengerne. Etter denne bragden blir Aigin samenes nye veiviser og vismann.

## Innspillingen
De fleste scenene i Veiviseren er spilt inn på Finnmarksvidda og kystscenene ble spilt inn i Berlevåg, hvor den opprinnelige myten utspiller seg. Innspillingen bar preg av de sterkt skiftende værforholdene på vidden. Den første innspillingsdagen var det minus 47 grader i Kautokeino. De engelske stuntmennene som kom fra den siste James Bond-filmen snudde om på flyplassen, og styremekanismene på kameraet frøs fast. De fleste skuespillerne var imidlertid vant til naturforholdene. Mange var amatører, og noen av dem, som hovedrolleinnehaver Mikkel Gaup, var hentet fra det samiske teateret i Kautokeino.

## Referanser


## Eksterne lenker
*
Frans G. Bengtsson

**Frans Gunnar Bengtsson** (født 4. oktober 1894, død 19. desember 1954) var svensk poet og forfatter.

Frans G. Bengtsson ble født i 1894 på godset Rössjöholm i Tossjö utenfor Ängelholm. Hans far, Sven Bengtsson, arbeidet som forvalter på godset. I 1920 tok Bengtsson eksamen i filosofi ved Lunds universitet og i 1923 gav han ut sin første diktsamling.

I 1939 giftet han seg med Gerda Fineman, en sekretær på det forlaget som ga ut bøkene hans. 

Bengtsson begynte som poet, men gikk etter hvert mer over til å skrive essayer. Hans store historiske og litterære kunnskaper og utsøkte stilistiske innsikt bidro til å gjøre såvel hans essay som romaner meget leseverdige

Blant hans fremste verk kan nevnes Karl XII:s levnad, og *[[Röde Orm]]*. Spesielt *Røde Orm*, som den heter i norsk utgave i 1947, leses den dag i dag. Den er senere kommet i nye opplag, både billigbok og bokklubb-bok og også som lydbok. Den er filmatisert i den amerikanske filmen *[[Langskipene (film)|Langskipene]]*. I årene 1998-2003 utga Charlie Christensen, kjent fra serien om Arne And, romanen som tegneserie i fire album, siden samlet i en bok med et nytt forord skrevet av historikeren Peter Englund.

## Bibliografi

### Poesi, essays og romaner
* *Tärningskast* (poesi, 1923)
* *Legenden om Babel* (poesi, 1925)
* *Litteratörer och militärer* (essayer, 1929)
* *Silversköldarna* (essayer, 1931)
* *De långhåriga merovingerna* (essayer, 1933)
* *Karl XII:s levnad* (roman, 2 band, 1935-36)
* *Sällskap för en eremit* (essayer, 1939)
* *Röde Orm* (roman, 2 bind, 1941-45)
* *För nöjes skull* (essayer, 1947)
* *Dikter* (1950)
* *Tankar i gröngräset* (essayer, 1953)
* *Den lustgård som jag minns* (essayer, 1955)
* *Samlade skrifter* (10 bind, 1950-55)

### Posthumt
* *Folk som sjöng, och andra essäer* (1955)
* *Konsten att läsa* (1960)
* *Lycklig resa* (1960)
* *Inför kvinnan ställd* : efterlämnade dikter (1964)
* *Breven till Tristan* (1985)
* *Äreräddning för Campeadoren* (essayer, 1986)
* *Valfrändskaper* (artikler i *Svensk Uppslagsbok*)  (1989)
* *Fyra texter om liv och läsning* (1991)

## Referanser


## Eksterne lenker
* Frans G. Bengtssons liv
Leirskifer

**Leirskifer** (eller **leirstein**) er en sedimentær bergart og består av konsoliderte sedimenter. Leirskifer er lagdelt og har gode kløvegenskaper i alle retninger, men best i *liggeplanet*. Den kan deles opp lagvis i milli- til centimeter tykke flak.

## Dannelse
Leirskifer er dannet ved avsetning (sedimentering) av leire, på bunnen av vann (innsjøer eller hav).

Leiren er avsatt i intervaller eller sykluser, derfor er skifer lagdelt. Etter hvert som lagene med sedimenter vokste, øke trykket på de underste lagene. Ved høyt trykk har sedimentlagene blitt omdannet (sementert) fra leire til skifer. Leirskifer er ikke omdannet (metamorfose).

## Forskjellige skifer
Graden av omdanning (metamorfose) fra mudder, leire og sand gir ulike kvaliteter av skifer. Leirskifer og alunskifer mangler helt krystaller, de er «døde».  Fyllitt, kvartsitt- og glimmerskifer er metamorfe bergarter, der bergarten er delvis krystallisert.

*Leirskifer og alunskifer er ikke omdannet og er en ganske myk skifer. 
*Fyllitt er hardere og delvis omdannet.
*Glimmerskifer og kvartsittskifer er hardest og de mest omdannete.

## Referanser




## Se også
*Liste over bergarter
Egil Kapstad

**Egil Kapstad** (født 6. august 1940 i Oslo, død 13. juli 2017 i Kristiansand) var en norsk jazzpianist, komponist og arrangør.

Gjennom over 40 år som profesjonell musiker oppnådde Kapstad en status som en av Norges fremste jazzpianister gjennom tidene. Hans merittliste er enorm. Han stod bak musikken til mer enn 50 teaterforestillinger, og komponerte også for film og fjernsynsdrama. Kapstad skrev en rekke klassiske verk, for symfoniorkester, kor, strykekvartett, og mindre ensembler, og var en periode leder for foreningen Ny Musikk. Sammen med blant andre Karin Krog dannet han Norsk Jazzforum. Han virket også som programleder i NRK. Egil Kapstads trio fungerte som lite orkester i norsk Melodi Grand Prix 1965. Kapstad underviste i en årrekke i jazzhistorie og improvisasjon, blant annet ved Agder musikkonservatorium i Kristiansand.

Egil Kapstad medvirket på over 60 plateinnspillinger som pianist. Han er kjent for sitt årelange samarbeid med poeten Jan Erik Vold, og spilte med blant andre Toots Thielemans, Karin Krog, Al Cohn, Barney Kessel, Philip Catherine, Mark Murphy, Chet Baker, Red Mitchell, Bob Brookmeyer, Sheila Jordan, Bjørn Johansen, Bjarne Nerem, Jon Larsen, Magni Wentzel og Hilde Hefte.

## Priser og utmerkelser
Kapstad mottok en rekke priser og utmerkelser. Han fikk Norsk jazzforbunds Buddyprisen i 1977, NOPA-prisen for årets verk (*Epilog*) i 1984, Gammleng-prisen i klassen jazz i 1985 og vant Spellemannprisen i klassen «Jazz» to ganger, for platene *Cherokee* under Spellemannprisen 1989 og *Remembrance* med Egil Kapstad Trio under Spellemannprisen 1994. I 2001 mottok han Sildajazzprisen på festivalen Sildajazz i Haugesund.

Kapstad var statsstipendiat fra 2003 til 2008.

## Referanser


## Eksterne lenker
* 
* 
* 
*  Norsk Jazzarkivs nettsider
*  Biografi fra Jazzbasen.
*  Diskografi fra Jazzbasen.
Paul Anderson

**Paul Anderson** (født 1988) er en engelsk tidligere fotballspiller.

## Klubbfotball
### Liverpool
Anderson kom til  etter et bytte med Hull City, der John Welsh gikk motsatt vei i januar 2006. Han fikk ingen offisielle kamper for klubben.
Den 7. juli 2007 ble det kjent at Anderson gikk til  på et sesonglangt lån. Anderson fikk 31 seriekamper for «The Swans» og skåret 7 mål, og bidro til at klubben vant Football League One sesongen 2007/2008, og rykket opp med ti poengs avstand til neste lag.

Den 1. juli 2008 bekreftet Liverpool at Anderson gikk på et sesonglangt utlån til Nottingham Forest, samt at Andersons kontrakt med Liverpool var forlenget til 2011. Før han fikk spilt noen kamp ble Anderson skadet og satt ut av spill i flere uker.
Han debuterte for Forest mot  den 18. oktober 2008. Han skåret sitt første mål for klubben i november, i et 1–2-hjemmetap mot . Han spilte også hele kampen da Forest overraskende slo ut Premier League-laget Manchester City av FA-cupen med 3–0 på bortebane den 3. januar 2009.
I en senere FA-cupkamp mot Derby County den 23. januar 2009 ble Anderson igjen skadet og satt utenfor i seks uker, da han pådro seg et brudd i høyre underarm og fikk håndleddet ut av ledd etter å ha blitt taklet av Derby-forsvarer Paul Connolly. Den 30. juni 2009 signerte Anderson en kontrakt for Nottingham Forest for  pund.

Anderson var senere innom , , , ,  og , før dro til i den lille klubben Melton Town på niende nivå i England.

Anderson startet som privat fotballtrener i Leicestershire samtidig med at han begynte i Melton Town. Han kombinerte fotballspillingen der med en rolle som deltidstrener i  og styringen av en eiendomsutviklingsvirksomhet. Han tok UEFA A-trenerlisens, og i 2024 spilte han ingen kamper, men fokuserte på rollen som trener for U15-laget til Derby County. På slutten av 2023/2024-sesongen avsluttet Anderson spillerkarrieren sin for å fokusere på trenerrollen.

## Landslagsspill
Sammen med lagkameraetene Craig Lindfield og Adam Hammill ble han tatt ut på det engelske U19-landslaget i 2006.

## Meritter
**[[Liverpool FC|Liverpool]]**
* FA Youth-cup: 2006

**[[Swansea City]]**
* Vinner Football League One: 2007/2008

* 2008: Årets unge spiller i Swansea City.

## Referanser


## Eksterne lenker
* 
*  Liverpool.no om Anderson
*  Thisisanfield.com player profile
*  Liverpool FC profile
*  Profile at LFCHistory.net
Metylprednisolon

**Metylprednisolon** (molekylvekt 374,48) er et syntetisk glukokortikoid uten mineralkortikoid virkning. Det er mer potent enn prednisolon og cirka fem ganger mer potent enn hydrokortison. Metylprednisolon brukes peroralt (*Medrol*) eller til injeksjon (*Depo-Medrol*, *Solu-medrol*). 

I likhet med de fleste glukokortikoider blir metylprednisolon typisk brukt for dets kraftige anti-inflammatoriske egenskaper, særlig når mineralkortikoide effekter er uønsket. Det har blant annet rask innsettende effekt på stivhet og smerter i kroppen, ofte fra første dag, og effekten vedvarer ofte i lang tid (flere uker).

Bivirkningene er som for andre glukokortikoider, blant annet vektøkning, grønn stær, osteoporose og psykoser, spesielt hvis det overdoseres.
 
## Eksterne lenker
* Felleskatalogens pasientutgave om ''Medrol''
* Felleskatalogtekt ''Medrol''
Langlielva

**Langlielva** er en elv i Ringerike og Oslo kommuner. Den kommer fra Langlivannet og renner sørover gjennom Langlidalen til den møter Heggelielva fra Heggelivatnet, og danner Sørkedalselva.

Elva er  lang ( regnet fra fjerneste kilde, som er det lille Svarttjern i Krokskogen, rundt en kilometer vest for Vambutjern), og den har et nedbørfelt på . Middelvannføringen ved munningen er .

## Se også
* Liste over elver i Oslo

## Referanser
Arne Fjellbus veg (Trondheim)

**Arne Fjellbus veg** er en blindvei som ligger ved Steindal i Nardo i Trondheim. Veien strekker seg i fra Steindalsveien og et par hundre meter østover der den ender i en parkeringsplass. Vestlia borettslag dominerer, med fem tre-etasjersblokker og to rekkehusområder. Postnummer for adresser i Arne Fjellbus vei er 7033.

Veien ble oppkalt etter Arne Fjellbu i 1968. Fjellbu var domprost (og senere biskop) kjent for sin motstand mot okkupasjonsmakten under andre verdenskrig.

## Litteratur
*

## Eksterne lenker
* Adressa.no – Gatenavn: Biskopen som signet Olav V  (Av Ingrid J. Brissach. Publisert 17. februar 2009, besøkt 4. april 2012)
Harmonisering

**Harmonisering** har flere betydninger: 

* Innen rettsvitenskap og politikk betyr det forsøk på å samordne bestemmelsene i lover og regler. Det brukes oftest om bestrebelsene på å oppnå rettslikhet i ulike land, for eksempel mellom lovene i land tilknyttet EU

* Innen musikk og musikkteori betyr det å sette til akkorder til en melodi. 

* Innen teologi betyr det oftest å avklare ulikheter i fremstillingen mellom evangeliene.
Leonardo Fibonacci

**Leonardo Fibonacci** (utt: Fibånatsji, født omkring 1170, død omkring 1250) var en italiensk matematiker fra Pisa i Nord-Italia. Han er mest kjent for tallfølgen som er oppkalt etter ham, Fibonacci-tallene. De består av 0,1,1,2,3,5,8,13,21,34,... Hvert tall i følgen er summen av de to foregående.

Det er en populær misforståelse at Fibonacci 'oppfant' eller var den første til å oppdage denne spesielle tallfølgen. Den ble i virkeligheten beskrevet av indiske matematikere lenge før hans tid.

Han er også kjent som Leonardo Pisano og Leonardo fra Pisa (italiensk: Leonardo de Pisa).

## Han er kjent for
* Fibonaccifølgen.
* Å introdusere de arabiske tallene i den vestlige verden.
* Fibonacci-primtallene – *Primtall i Fibonaccifølgen. 
* [[Fibonaccis identitet]] – *.
* Fibonacci polynomene – *Polynomfunksjoner som bygger på Fibonaccifølgen.*
* Fibonacci ord – *Ord som bygger på binære siffer som kommer fra Fibonaccifølgen.*
* Fibonacci inversekonstant.

## Liber Abaci
Liber Abaci, «Regnekunsten», er boken som presenterte det arabiske tallsystemet for den vestlige verden, også kalt Titallsystemet, og som avløste de upraktiske romertallene. Boken viste viktigheten av et bedre numerisk system. Boken beskriver *modus Indorum* (den indiske metoden). Det blir vist hvordan titallsystemet kan bli brukt til beregninger som blant annet omgjøring av mål og holde regnskap. Det er også her Fibonacci presenterte Fibonacci-tallene.

## Bøker av Fibonacci
* *[[Liber Abaci]]* (1202), «Regnekunsten», en bok om beregninger.
* *[[Practica Geometriae]]* (1220), om geometri og trigonometri.
* *Flos* (1225), løsning til det matematiske problemet funnet av Johannes av Palermo.
* *Liber quadratorum*, («Boken om kvadrater») om Diofantiske ligninger.
* *Di minor guisa* (forsvunnet).
* *Kommentarer til Bok X av Evklids ‘Elementer’* (gått tapt, om Evklids ''Elementer'').

## Referanser
Gerkan, Marg und Partner

**Gerkan, Marg und Partner** (gmp) er et arkitektkontor med sete i Hamburg.

Det ble grunnlagt i 1965 av Meinhard von Gerkan og Volkwin Marg.

Kjente bygninger inkluderer Flughafen Tegel (1975), den nye Berlin Hauptbahnhof og nye terminaler ved lufthavnene i Hamburg og Stuttgart. Arkitektkontoret hadde også ansvaret for ombygningen av Olympiastadion.

## Eksterne lenker
*
Food and Drug Administration

**Food and Drug Administration** (**FDA**) er en etat innen det føderale amerikanske Helse- og sosialdepartementet, og er ansvarlig for regulering og kontroll av mat, dyrefôr, legemidler, kosttilskudd, kosmetikk, medisinsk utstyr og blodprodukter i USA.

FDA har spilt en vesentlig rolle for bedret mat- og legemiddelsikkerhet, og for å sikre at legemidler og annen behandling er tilstrekkelig vitenskapelig dokumenter, også utenfor USA. Den kanskje største triumfen var avvisningen av thalidomid på 1960-tallet. Dette medikamentet viste seg å gi alvorlige misdannelser når det ble brukt av gravide. I motsetning til de fleste europeiske land ble thalidomid aldri godkjent i USA. 

FDA blitt beskyldt for å være overbyråkratisk, og å bidra til at legemidler blir dyre og tar unødvendig lang tid å få på markedet. Særlig utenlandske aktører har kritisert FDA for å favorisere amerikanske legemiddelfirmaer. Godkjenningen og senere tilbaktrekking av medikamenter som deksfenfluramin, troglitazon og ikke minst rofecoxib (*Vioxx*) har bidratt til at FDAs kompetanse har blitt trukket i tvil. 

## Eksterne lenker
*
Bergen Beat

**Bergen Beat** er betegnelsen på et musikalsk fenomen i Bergen i årene 1964-67, avledet av det engelske *[[Merseyside|Mersey]]beat*, og omhandler musikk i kategorien *[[beat]]* som på 1960-tallet ofte ble referert til som «piggtrådmusikk». Bergen hadde på denne tiden en lang rekke dyktige *beat*-band. Begrepet ble lansert av Rolv Wesenlund, Berit S. Faaberg og Jan Arild Larsen. Wesenlund var den gang innspillingsleder for plateselskapet Philips i Oslo som gav ut en rekke singler med merkelappen «Bergen Beat». *[[The Stringers]]* danket ut selveste *[[Beatles]]* på listetoppene med «Do you love me anymore». 

Blant de mest kjente bandene finner vi *The Stringers* med Helge Nilsen og Rune Larsen som vokalister, Sverre Faaberg & The Young Ones, Rhythmic Six, The Jokers og Davy Dean and the Swinging Ballades.

## Bakgrunn
Rolv Wesenlund var innspillingssjef hos Norsk A/S Philips da han skrev platekontrakt med Helge Nilsen & *The Stringers* i 1963. Helge Nilsen hadde sin første sceneopptreden alt i 1958 da han debuterte med *Hep Cats* i Turnhallen på Melkeplassen i bydelen Laksevåg. Han var 13 år og gruet seg så han helst ville snu og gå hjem igjen til familien i Øvre Stadionsvei. Men det gikk så bra at han i 1959 ble tatt opp i *The Mixmasters* etter anbefaling av Rolf Kirkvaag som hadde hørt ham opptre i Nordnesparken. Bare 16 år gammel stod Nilsen  på scenen i Chat Noir. Og da det i 1964 ble musikerstreik i Norge, dvs. i Oslo, dro Wesenlund like godt til Bergen, skrev kontrakter med en rekke bergensband og lanserte singelserien «Bergen beat», tydelig inspirert av den britiske *Merseybeat*-bølgen.

Fjernsynsreklame fantes ikke på den tiden, men Helge Nilsen var også Brann-spiller, og under en kamp mot Skeid på Bislett stadion i 1964 kom Wesenlund til mikrofonen og opplyste at Nilsen var Branns nummer 7. Deretter satte han på «Do you love me anymore» over høyttaleranlegget.

## Referanser
BBC Worldwide

**BBC Worldwide Limited** er et datterselskap av British Broadcasting Corporation, som ble opprettet etter en omorganisering av dets forløper BBC Enterprises i 1995.

Worldwide er ansvarlig for en stor mengde kommersielle virksomheter, hovedsakelig forbundet med produkter fra BBC. Selskapets arbeid inkluderer investering i filmer og TV-produksjoner. Worldwide vil ofte tilby flere midler for utvikling av BBC-produksjoner og til gjengjeld få diverse rettigheter til programmene. Nylig har Worldwide eksperimentert med å gjøre det også for programmer laget av andre enn BBC, slik som dramaet *Mine All Mine* som ble laget av Red Production Company og vist på BBCs rival ITV.

Andre områder Worldwide opererer i er salg og distribusjon av programmer internasjonalt, TV-kanaler over både kabel og satellitt (slik som UKTV i Storbritannia, BBC America i USA og BBC Canada i Canada), utgivelse av bøker og magasiner (hvor det mest kjente er *[[Radio Times]]*), VHS og DVD, lydbøker, musikk, CD-ROM, språkundervisning, utdanningsvideoer og opplæring, interaktiv telefoni, salg av filmopptak fra biblioteker, abonnementer på blader, utstillinger, direktesendte begivenheter og kontroll over film og andre media.

Disse kommersielle virksomhetene lar BBC Worldwide returnere profitten til BBC slik at de kan investere i flere programmer (£145 millioner i 2004/2005). Likevel har BBC ofte blitt kritisert i de siste årene på grunn av pengene de tjener på Worldwide. Noen av rivalene har protestert på at Worldwide har en fordel av at de kan utnytte og selge fra BBCs programkatalog.

Det har vært mange spekulasjoner rundt BBCs potensielle salg av Worldwide, spesielt delen av virksomheten som utgir magasiner, for å berolige kritikerne og få en solid profitt. En nylig gjennomgåelse av BBCs kommersielle virksomheter konkluderte med at de ville bare utgi titler som var forbundet med deres programmer eller sjangre. På grunn av dette solgte BBC Worldwide eve magazine til Haymarket Group.

I juli 2004 ble det kunngjort at den delen som utgir DVD-er, BBC Video, som har utgitt programmer av BBC på hjemmevideoformat siden begynnelsen på 1980-tallet, vil bli fusjonert med VCI, en utgiver av video som eies av Woolworths Group plc. Det nye selskapet vil bli kalt 2 Entertain Ltd. 60 % vil bli eid av Worldwide og 40 % av Woolworths. Dette blir den sjette største utgiveren av video og DVD i Storbritannia, og det største merke som er heleid av britiske selskaper. Worldwide vil beholde rettighetene på alle BBC-programmer selskapet vil utgi.

## Se også
*BBC Books
*Internasjonale BBC-kanaler

## Eksterne lenker
* 
* BBC Magazines 
* BBC Motion Gallery
* 2 entertain
* BBCs pressemelding om fusjonen av BBC Video og VCI
Red Production Company

**Red Production Company** er et britisk uavhengig selskap som produserer TV-programmer. Selskapet ble grunnlagt i 1998 av Nicola Shindler, en erfaren TV-produsent som hadde jobbet på dramaer som *[[Our Friends in the North]]* og *[[Cracker (TV)|Cracker]]*. Selskapet er basert i Manchester i England. Reds første produksjon var det kontroversielle dramaet *[[Queer as Folk (UK)|Queer as Folk]]*, som ble skrevet av Russell T. Davies og handlet om livene til tre homofile menn i en by. Denne serien ble vist på Channel 4 i begynnelsen av 1999 og den fikk mye ros.

Samme året laget Red en annen serie for Channel 4 kalt *Love in the 21st Century*. Den bestod av seks 30 minutter lange skuespill om kjærlighet. *Queer as Folk 2* ble vist i 2000 og etter det har Red vokst til å lage anerkjente dramaer for nesten alle de britiske TV-kanalene. På grunn av dette prøvde Granada Television å kjøpe opp Red, men Shindler avslo tilbudet fordi hun ville holde på kontrollen over sitt eget selskap.

## Programmer

**For [[BBC One]]**

* *[[Clocking Off]]* (2000–2003)
* *[[Linda Green]]* (2001–2002), 

**For [[BBC Two]]**

* *Flesh and Blood* (2002)

**For [[BBC Three]]** 

* *Burn It* (2002–2003) 
* *[[Casanova (2005 TV)|Casanova]]* (2005)
* *Conviction* (2005)

**For [[ITV|ITV-1]]** 

* *[[Bob and Rose]]* (2001)
* *[[The Second Coming (TV)|The Second Coming]]* (2003)
* *Mine All Mine* (2004)
* *[[Dead Man Weds]]* (2005)

**For [[Channel 4]]**

* *[[Queer as Folk (UK)|Queer as Folk]]* (1999–2000)
* *Love in the 21st Century* (1999)

**For [[Sky One]]**

* *Now You See Her* (2001).

## Eksterne lenker
* Red Production Company
Prager Zeitung

***Prager Zeitung*** er en tyskspråklig ukeavis som utkommer i Prag (Praha). Den ble grunnlagt 5. desember 1991, og ser seg som etterfølger etter *[[Prager Tagblatt]]*. Siden 1996 har den vært i sterk vekst, og hadde pr. 2005 et opplag på 25&nbsp;000, hvorav halvparten ble solgt i Tsjekkia og resten i Tyskland, Østerrike, Polen og enkelte flyruter. Den utkommer med 48 sider.

## Referanser


## Eksterne lenker
* Prager Zeitung
* Weltverband Deutschsprachiger Medien
Haymarket Media Group

**Haymarket Media Group** er en forlegger som ble opprettet av blant annet Michael Heseltine. Haymarket er den største privateide utgiveren av magasiner i Storbritannia med flere enn 100 magasiner og atskillige internettsider.

## Eksterne lenker

* Haymarket Publishing
* Haymarket Deutschland
Synna

**Synna** er en elv i Torpa i Nordre Land kommune i Innlandet. Den kommer ut fra Synnfjorden (796 moh.) ved Synnsætra, nordøst for Spåtind i Synnfjellet, og renner i syd-sydøstlig retning inntil den opptas av Livasselva ved Fagerlund. Herfra renner den sydøstover inntil den faller ut i Dokka ved Åmot.

I forbindelse med Dokkfløy-utbyggingen er mye av vannet i Synna overført i tunnel til Dokkfløyvatnet. Vannet fra dette magasinet går i tunnel til Torpa kraftverk og deretter videre til Dokka kraftverk.

## Referanser
Israel-Nachrichten

***Israel-Nachrichten*** er en tyskspråklig dagsavis som utgis i Tel Aviv i Israel, og en av Israels eldste aviser. Avisen ble grunnlagt av Siegfried Blumenthal, en jødisk bokhandler fra Berlin, i 1936 under navnet *Blumenthals Neueste Nachrichten*. Etterspørselen var fra begynnelsen stor, da det kom tusenvis av jøder fra Tyskland, Østerrike og Europa forøvrig som kunne lite eller ingenting hebraisk. Omkring 1950 var *Israel-Nachrichten* en av de største avisene i hele Israel. Berømte forfattere som Max Brod og Arnold Zweig skrev for avisen.

Til dagens leserkrets hører de omkring 100&nbsp;000 jødene med tysk som morsmål i Israel, samt interesserte fra andre deler av verden, f.eks. jøder i de tyskspråklige landene i Europa og i USA med interesse for Israel, og tyskstudenter i Israel, samt turister og utvekslingsstudenter og -elever.

Avisen er en utpreget kvalitetsavis med stoff innen politikk, økonomi og kultur. Det skrives også regelmessig om tyske, østerrikske og sveitsiske forhold.

Alice Schwarz-Gardos (1915–2007) var avisens sjefredaktør fra 1975 til sin død i 2007.
Vangsnes

**Vangsnes **er ei bygd i Vik kommune i Vestland. Gården Vangsnes har trolig navnet etter Vangsen «plogskjæret», et skjær i sjøen utenfor Vangsnes. I eldre tid var det tre klyngetun på Vangsnes: Indreneset, Midtun og Ytreneset. Stølene til Vangsnes er Kallbakk, Kleivadalen, Endresete, Godstøl og Gjelet.

Fra Vangsnes er det ferjesamband til Hella og Dragsvik.

Mest kjent er stedet for den enorme statuen av hovedpersonen i *[[Sagaen om Fridtjov den frøkne]]*, som ifølge sagaen var konge av Ringerike og Sogn. Dette var en veldig populær saga på 1800-tallet både i Tyskland og England. Den 22,5 meter høye statuen ble bekostet av keiser Vilhelm II av Tyskland og avduket den 31. juli 1913. 

Ivar Aasens første oversettelse fra islandsk til nynorsk handlet nettopp om denne sagaen. Denne versjonen er vesentlig forskjellig fra Esaias Tegnérs sagafortelling, blant annet i relasjon til stedsbeskrivelse. Denne versjonen har Baldershagen på Leikanger som utgangspunkt for sagaen. Baldershagen på Husabø var stedet Ingebjørg bodde. Gården der Fridtjov den frøkne hadde sitt opphav lå rett ut over fjorden på Framnes, og det må i dag være Vangsnes.

Til 1964 hørte Vangsnes til Balestrand kommune på nordside av hovedfjorden.

## Referanser


## Kilder
* 

## Eksterne lenker
* Sogn og Fjordane fylkesleksikon
Tysklands riksadvokat

**Tysklands riksadvokat** (tysk: *Generalbundesanwalt*) har ansvaret for føderal straffeforfølgelse i Tyskland. Riksadvokaten holder til ved Tysklands føderale høyesterett, Bundesgerichtshof i Karlsruhe. Ytterligere et tjenestested er i Leipzig der domstolenes femte straffesenat holder til. 

Det tyske føderale riksadvokatembetet ble grunnlagt i 1950. Underlagt riksadvokaten finnes flere føderale forbundsadvokater, (tysk: *Bundesanwalt*),førstestatsadvokater (*Oberstaatsanwalt*) og statsadvokater, tilsammen 90 advokater på ulike nivåer. I tillegg kommer vitenskapelig personale og kontorpersonale, tilsammen ca. 200 øvrige medarbeidere.

Den føderale justisministeren foreslår, med samtykke fra Forbundsrådet, riksadvokaten for presidenten, som så utnevner ham eller henne.

## Eksterne lenker
*
Alice Schwarz-Gardos

**Alice Schwarz-Gardos** (født 31. august 1916 i Wien, død 14. august 2007) var en israelsk journalist og forfatter. Hun virket som tyskspråklig journalist i Israel fra 1940-tallet, og var fra 1975 til sin død sjefredaktør for dagsavisen *[[Israel-Nachrichten]]*. Hun var dermed ved slutten av sitt liv verdens eldste avisredaktør. Gjennom sitt virke som journalist har hun skrevet mer enn 5000 artikler, og var en av Israels mest betydelige journalister. Hun har også skrevet flere bøker, og var korrespondent for en rekke utenlandske aviser. Schwarz-Gardos har mottatt Coudenhove-Kalergi-prisen og Tysklands fortjenstorden 1. klasse, og var medlem i arbeidsutvalget i Internationale Medienhilfe.

Schwarz-Gardos tilhørte en velstående familie og vokste opp i Bratislava (Pressburg), hvor hun studerte medisin noen semestre, før hun kom til Palestina med sine foreldre i 1939 etter en eventyrlig flukt. 

## Verker
* *Von Wien nach Tel Aviv : Lebensweg einer Journalistin*, Verlag Bleicher, Gerlingen 1992, ISBN 3-88350-717-2
* (red:) *Hügel des Frühlings : Deutschsprachige Autoren Israels erzählen*, Verlag Herder, Freiburg im Breisgau, Basel, Wien 1985, ISBN 3-451-20305-7
* (red:) *Heimat ist anderswo : Deutsche Schriftsteller in Israel; Erzählungen u. Gedichte*, Verlag Herder, Freiburg im Breisgau, Basel, Wien 1985, ISBN 3-451-08064-8
* *Paradies mit Schönheitsfehlern : So lebt man in Israel*, Verlag Herder, Freiburg im Breisgau, Basel, Wien 1982, ISBN 3-451-07944-5
* *Frauen in Israel: Die Emanzipation hat viele Gesichter; Ein Bericht in Lebensläufen*, Verlag Herder, Freiburg im Breisgau, Basel, Wien 1979, ISBN 3-451-07742-6

## Referanser


## Eksterne lenker
* 
* Utførlig biografi
BBC America

**BBC America** er et TV-nettverk eid og drevet av BBC Worldwide og AMC i USA. Det begynte sine sendinger 29. mai 1998 og det er tilgjengelig både på kabel og over satellitt.

Siden starten har BBC America vist programmer fra BBC og andre britiske TV-kanaler. Dette inkluderer både komedier, drama og livsstilsprogrammer. På dagtid viser nettverket repriser på komedier som *[[Benny Hill]]*, boligutbedringsserier som *Changing Rooms* og *Cash in the Attic* og nyheter fra BBC World. På kveldstid viser nettverket nye programmer.

BBC America distribueres av AMC. I motsetning til BBCs kanaler i Storbritannia, som er drevet på lisenspenger, er driften av BBC America basert på reklameinntekter. Mange programmer er derfor formatert til 40 minutter lange blokker slik at de kan bli vist uklippet. Noen serier med innhold for voksne er klippet, men nakenhet og banning har dog forekommet.

BBC America sender nyheter samtidig med, og fra, BBC World News med reklamer innsatt. Tidligere ble bare 30 minutter lange nyhetssendinger kringkastet, men i oktober 2005 begynte nettverket å vise den hele tre timer lange morgensendingen fra BBC World News (i perioden 6&ndash;-9AM ESTg 3&ndash;-6AM PST). Samsendingen består av tre 30 minutter lange nyhetssendinger pluss *World Business Report*, *Sport Today*, *Asia Today* og *BBC News Extra*. En 30 minutter lang sending blir også vist om kvelden (6&ndash;6.30PM EST, 3&ndash;3.30PM PST).

Under store begivenheter vil nettverket noen ganger avbryte sine egne programmer og sende fra BBC World News. Terrorangrepet i London 7. juli 2005 er et slikt eksempel.

BBC America gjorde noen seere fortvilte da de sluttet å vise såpeoperaen *EastEnders* i oktober 2003. De sa at det var en av kanalens minst populære serier. *EastEnders*, og andre BBC-programmer, blir også vist på PBS-stasjoner.

BBC America er også tilgjengelig på Bermuda gjennom Bermuda CableVisions digitale kabel-TV.

**BBC America On Demand** refererer til et utvalg av nettverkets programmer som er tilgjengelige som Video on demand gjennom mange av de digitale kabel-TV-systemene i USA. Disse programmene er som oftest tilgjengelige i rotasjoner hvor hvert program blir byttet ut etter to til fire uker. Disse programmene er tilgjengelige uten reklamer, men noen blir avbrutt av promoer.

## Eksterne lenker
* 
* BBC America On Demand
Tom Levorstad

**Tom Levorstad** (født 1957) er en norsk tidligere skihopper som representerte Kråkstad IL. Han har blant annet bronse fra VM i skiflyving i Oberstdorf i 1981. Han har også hatt bakkerekorden i Holmenkollbakken.

Levorstad gjorde det relativt sett best i store hoppbakker. Ti ganger plasserte han seg blant de 10 beste i verdenscuprenn, og hele ni av disse var i storbakkerenn. Den beste verdenscupplasseringen var en tredjeplass fra franske Saint-Nizier i februar 1980.

Karrierens høydepunkt var bronsemedaljen fra verdensmesterskapet i skiflyging i 1981, der han bare hadde finske Jari Puikkonen og østerrikske Armin Kogler foran seg på resultatlista.

## Referanser


## Eksterne lenker
*
Gunnar S. Gundersen

**Gunnar S. Gundersen** (født 1921, død 1983) var en pioner innen nonfigurativ norsk kunst, og er av mange regnet som en av etterkrigstidens mest betydelige og markante norske malere. Selv om han aldri fikk den internasjonale anerkjennelse han kanskje hadde fortjent, ble han en samlende skikkelse i sin samtid, og hans kunstnerskap har vært til inspirasjon for mange i de etterfølgende generasjoner. 

Gundersen var blant de unge kunstnere som kom til Statens kunstakademi de første årene etter frigjøringen. Denne generasjonen ønsket å frigjøre seg fra det tradisjonelle norske figurative maleri og søkte mot de toneangivende strømninger ute i Europa. Veien gikk via danske Richard Mortensen til Auguste Herbin, Serge Poliakoff og Victor Vasarely.

Sammen med Ludvig Eikaas, Tor Hoff og Odd Tandberg tilhørte han den såkalte "Dødsgjengen". Det var disse fire som var banebrytende for nonfigurativ kunst i Norge.

Gunnar S. Gundersen utviklet et billeduttrykk som ved første øyekast fortoner seg som et flatemaleri. Dypt forankret i viten om de visuelle persepsjonsteorier formidler kunstneren bilder med en egen romproduserende evne, en konstant skaping av rom og det han selv kalte «det inkonsekvente rom».

Til avisen Verdens Gang uttalte Gunnar S. i 1950 følgende: «Jeg mener de rene farger og former virker sterkest. Jo mindre ramme av ytre attributter en gir seg selv å operere innenfor, jo større spenning og klarhet, jo mer enkelhet og begrensning, jo større styrke.»

Gundersen vokste opp i industribygden Høyanger i Sogn og Fjordane. I november 2018 åpnet et galleri som bærer Gundersens navn i Høyanger; Gunnar S. galleriet. Galleriet består av en permanent samling med verk av Gundersen i 2. etasje og vekslende utstillinger i 1. etasje.

Et portrett i sten av Gunnar S. Gundersen står i Gloppen Skulpturpark Byrkjelo. Det er laget av billedkunstneren Stig Eikaas.

## Referanser


## Litteratur
* Johansen, Jahn Otto; *Gunnar S. Gundersen*, Oslo 1982 ISBN 82-7201-022-4
* Fredly, Janne: *[http://wo.uio.no/as/WebObjects/theses.woa/wa/these?WORKID=27567 Konkret kunst i Norge i 50-årene : en undersøkelse av malerier og utsmykninger av Odd Tandberg, Gunnar S. Gundresen, Jakob Weidemann, Ludvig Eikaas og Gudrun Kongelf.]* Hovedoppgave i kunsthistorie - Universitetet i Oslo, 2005.

## Eksterne lenker
* Verk av Gunnar S. Gundersen på nasjonalmuseet.no
* Storebrand Kunstsamling
* Budstikka.no
BBC Canada

**BBC Canada** er en canadisk TV-kanal tilgjengelig på digital kabel (kategori 2 i Canada). Sammen med BBC Kids er den et fellesprosjekt av BBC Worldwide og den canadiske kringkasteren Alliance Atlantis. Den begynte sine sendinger 7. september 2001.

Siden BBC Canada er en canadisk kanal som bare tilfeldigvis er delvis britisk eid, må den, ifølge kringkastingsreglene i Canada, vise en viss mengde canadiske programmer. I tillegg til BBC-programmer viser den derfor canadiske serier som *House & Home*, *Debbie Travis' Facelift* og *Holmes on Holmes*. BBC Canada er også den eneste canadiske kanalen som plasserer sin logo i øvre, høyre hjørne av skjermen i motsetning til venstre hjørne, som alle de andre TV-kanalene i landet.

BBC Canada har ikke lov til å vise nyhetssendinger. Likevel er sendinger fra BBC World tilgjengelige gjennom kanalen, CBC Newsworld og noen PBS-stasjoner i Canada.

## Eksterne lenker
*
BBC Books

**BBC Books** er den delen av BBC Worldwide som gir ut bøker. Den har vært aktiv siden 1980-tallet.

De gir ut bøker som handler om radio- og TV-programmer fra BBC, slik som kokebøker, programguide, livsstilsmanualer, barnebøker og bøker om produksjonen av programmer. De gir også ut biografier og selvbiografier om berømte personer.

Siden 1997 har selskapet gitt ut romaner om *[[Doctor Who]]*, en science fiction-serie produsert av BBC.

Deres mest berømte bøker er den tidligere TV-kokken Delia Smiths kokebøker og dyrelivsbøkene av David Attenborough.

## Eksterne lenker

* BBC Books
* Bokdelen på BBCs sider
Internasjonale BBC-kanaler

BBC har ikke lov til å vise eller sende reklamer på luften innen Storbritannia. Utenlands er det dog ingen begrensninger og derfor har BBC opprettet en rekke TV-kanaler internasjonalt som blir drevet av reklamer. Dette blir kontrollert gjennom datterselskapet BBC Worldwide.

Disse kanalene kan vise reklame fordi BBC ikke samler inn TV-lisens i utlandet.

Noen av kanalene er heleid av BBC Worldwide og andre er drevet sammen med andre kringkastere.

## Heleide kanaler

*BBC America – Underholdningskanal for USA
*BBC Prime – Underholdningskanal tilgjengelig i Europa, Afrika, Midtøsten og Asia
*BBC World – tidligere World Service Television
*BBC Japan – Japansk underholdningskanal
*BBC Food – tilgjengelig i Sør-Afrika og Skandinavia

## Samarbeidsprosjekt

### Med [[Alliance Atlantis]]

I Canada må alle kanalene vise en viss prosent canadiske programmer. BBCs canadiske kanaler drives i samarbeid med Alliance Atlantis.

*BBC Canada – Underholdningskanal for Canada
*BBC Kids – Kanal for barn i Canada

### Med [[Discovery Channel]]

Animal Planet er også tilgjengelig i Storbritannia og Latin-Amerika.

*Animal Planet – Dokumentarer om naturhistorie
*People+Arts – Livsstils- og reality-programmer kringkastet i Latin-Amerika og Iberia

### Med [[Foxtel]] og [[RTL Group|RTL]]

*UK.TV – Underholdningskanal tilgjengelig i Australia og New Zealand

## Andre

BBC Worldwide driver også UKTV-nettverket i Storbritannia med Flextech.

## Eksterne lenker
* TV-kanalene fra BBC Worldwides 2006-rapport
Tårnåsen (Oppegård)

**Tårnåsen** er en ås beliggende på sørsiden av Grønliåsen, øst for Kolbotn i Nordre Follo kommune, Akershus fylke. 

Vinteren 2018/2019 ble det påbegynt arbeider med et utsiktstårn på Tårnåsen.

Åsen har gitt sitt navn til boligfeltet Tårnåsen som hadde stor utbygging på 1960- og 70-tallet. Området består av en jevn blanding av eneboliger, rekkehus og boligblokker. Av skoler så finnes Tårnåsen skole og Hellerasten skole. I tillegg finnes det flere barnehager i området. 

På området til nedlagte Sætre Kjeksfabrikk skal det bygges omkring 300 nye boliger fordelt på leiligheter, rekkehus og lavblokker. Dette området har av utbygger fått navnet Kornmoenga.

Det er gangavstand til Kolbotn stasjon på Østfoldbanen med forbindelse mot både Oslo, Ski og Moss. Området betjenes også av busslinjene 81 Filipstad (Fornebu) – Tårnåsen – Fløysbonn, 82E Jernbanetorget – Tårnåsen ekspress (rushtidslinje), 83 Jernbanetorget – Mastemyr – Tårnåsen og nattbuss 81N Nationalteateret - Tårnåsen - Ski stasjon. Hovedveiforbindelsen gjennom Tårnåsen er Valhallaveien som går fra Skiveien nær bygrensen mot Oslo til Sønsterudveien på Sofiemyr.

## Referanser
Tårnåsen skole

**Tårnåsen skole** er en barneskole på Tårnåsen i Nordre Follo, Akershus, som ble bygget i 1973. Skolen dekker 1.–7. klasse, mens den lokale ungdomsskolen er Hellerasten skole.

Deler av skolen brant ned 16. mars 2010. 

## Referanser


## Eksterne lenker
* Tårnåsen Skole
* Klarte ikke redde noen av klasserommene Østlandets Blad
* Mistenker at skoleelever kan ha tent på barneskolen Dagbladet
* Full fyr i barneskole i Oppegård  Adresseavisen
* Barneskole i Oppegård i full fyr NRK Østlandssendingen (video)
Hellerasten ungdomsskole

**Hellerasten skole** er en ungdomsskole i Nordre Follo kommune, Akershus. Skolen dekker området for Tårnåsen og Sofiemyr. Skolen ble bygget i 1967 som barneskole for Hellerasten-Øståsenområdet. Fra 1980 til 1988 hadde den 7. trinn – et ungdomsskoletrinn – men fra 1988 har den vært en ren ungdomsskole med en kapasitet på ni klasser. I 2006 hadde skolen 196 elever fordelt på tre trinn, hovedsakelig fra Tårnåsen skole. Skolen har om lag 30 ansatte. Hellerasten skole er praksisskole for studenter fra Musikkhøgskolen.

Foran skolebygget står Per Ungs skulptur «Gutt med hund» fra 1966.

## Eksterne lenker
* Hellerasten Skole
Dirty Harry

***Dirty Harry*** er en amerikansk action- og kriminalfilm fra 1971, regissert av Don Siegel. Filmen handler om «Dirty» Harry Callahan, en hardbarket og egenrådig politietterforsker ved San Francisco-politiet (spilt av Clint Eastwood). Dirty Harry må bekjempe en lystmorder som krever løsepenger for å ikke drepe flere.

Den ble i alt produsert fem filmer om Dirty Harry, alle med Eastwood i hovedrollen.

## Handling
En sadistisk snikskytter som kaller seg «Scorpio» myrder ei jente i San Fransisco og krever løsepenger fra byens myndigheter for å ikke plukke ut nye ofre. Den som skal ta ham er Harry Callahan, som ikke har mye til overs for de spilleregler borgermesteren insisterer på skal følges. Etter at en pengelevering går skeis utvikler det seg til et åpent oppgjør mellom morderen og Callahan.

## Om filmen
Filmen innbrakte 36 millioner dollar på kino i USA, mot et produksjonsbudsjett på 4 millioner. Den er den nest mest innbringende filmen i denne serien (inflasjonsjustert).

Den ble godt mottatt av kritikerne og har fått så mye som 95 % på Rotten Tomatoes. Roger Ebert av den tre av fire stjerner. ''VGs'' anmelder gav den terningkast tre.

To av filmhistoriens mest berømte filmreplikker kom fra Dirty Harry-filmene, inkludert *«You've got to ask yourself one question: 'Do I feel lucky?'....Well? Do ya, punk?»* (*Dirty Harry*) og *«Go ahead. Make my day!»* (*Sudden Impact*).

Det ble innspilt fem «Dirty Harry»-filmer mellom 1971 og 1988. Filmene var brutal for sin tid og hadde ofte selvtekt som tema. I Norge fikk filmene visse problemer med filmsensuren og den fjerde «Dirty Harry»-filmen, *[[Sudden Impact]]* som kom ut i 1983, ble forbudt av Statens filmkontroll.

## I rollene
(Utvalg)
*Clint Eastwood –  Insp. Harry Callahan 
*Harry Guardino –  Lt. Al Bressler 
*Reni Santoni –  Insp. Chico Gonzalez 
*John Vernon –  The Mayor 
*Andrew Robinson –  Scorpio (morderen) 
*John Larch –  The Chief 
*John Mitchum –  Insp. Frank DiGiorgio 
*Mae Mercer –  Mrs. Russell 
*Lyn Edgington –  Norma

## Se også
**[[Magnum '44]]* (1973)
**[[Dirty Harry tar hevn]]* (1976)
**[[Sudden Impact]]* (1983)
**[[Dirty Harry og dødsspillet]]* (1988)

## Referanser


## Eksterne lenker
*